Fustanella

Fustanella (også kalt foustanella og annet) er et knekort, folderikt skjørt som har vært del av tradisjonell mannsdrakt blant flere folkegrupper på Balkan. Opprinnelig kommer det fra Albania, og plagget inngår fortsatt i folkedrakt i Albania. I Hellas er skjørtet kjent i en kortere variant i den nasjonale nygreske mannsdrakta som blant annet evzoner, paraderende vaktstyrker i den greske hæren, er uniformert i. Skjørtet ble også båret av soldater i den kongelige livgarden i Albania i mellomkrigstida. Fustanellaene blir ofte lagd av hvitt lin- eller bomullstøy.

Fustanella er den italienske betegnelsen. På tyrkisk heter skjørtet fustan eller fistan. Navnet har sammenheng med betegnelsen fustian som ble brukt om et bomullsstoff i Europa fra middelalderen, og seinere også om blandingsstoff av ulike garntyper.Oppslagsordet «Fustanella» i Store norske leksikon

 Historikk (utvalg) 
I Durrës, i dagens sentrale Albania, har det blitt funnet en terrakottafigur med et fustanella-plagg, dvs. et plissert skjørt båret av en mann, som er datert til det 4. århundre e.Kr.. Denne figuren viser at plagget i alle fall var i bruk allerede da.

I 1810 ble den albanske varianten av fustanella offisielt en del av uniformen til et britisk regiment på De joniske øyer. På 1820-tallet ble plagget et av de fremste symbolene på at bæreren bekjente seg til filhellenismen, og under den greske selvstendighetskrigen, som varte fra 1821 til 1829, ble plagget båret av revolusjonære krigere.

 Bildegalleri 

 Se også 
 Kilt, tradisjonelt, skotsk skjørt for menn

 Referanser 

 Eksterne lenker 


Kategori:Klesplagg
Kategori:Gresk kultur
Kategori:Albansk kultur
Kategori:Makedonsk kultur
Kategori:Folkedrakter